**Nasjonal tilskuddsordning for å inkludere barn og ungdom**

Nå er det åpnet for en ny søknadsrunde med nasjonal tilskuddsordning for å inkludere barn og ungdom (Bufdir)!

Offentlige instanser, private aktører og frivillige organisasjoner kan søke om midler til tiltak som motvirker eller demper konsekvensene av fattigdom blant barn og unge.

Målet med tilskuddsordningen er at flere barn og unge skal få delta på viktige sosiale arenaer, som kultur, ferie- og fritidsaktiviteter.

Mål for ordningen:

Målet med tilskuddsordningen er å motvirke og/eller dempe konsekvensene av fattigdom blant barn og ungdom. Tilskuddsordningen skal være et virkemiddel for å bedre mulighetene for at flere barn og ungdom skal få delta på viktige sosiale arenaer, som ferie- og fritidsaktiviteter, uavhengig av foreldrenes inntekt og sosiale situasjon. Det skal ikke stilles krav om kunnskap, politisk ståsted eller religiøs bakgrunn for å delta. Tilbudet skal så langt det er mulig ha lave eller ingen kostnader.

Målgruppe:

Målgruppen i tilskuddsordningen er barn og ungdom som er berørt av fattigdomsproblemer. Sammen med de berørte inngår deres familier i målgruppen når tiltaket retter seg mot kultur, fritids- og ferieaktiviteter.

Hva kan jeg søke om tilskudd til:

Dere kan søke om tilskudd til tiltak som innebærer at:

* barn og ungdom berørt av fattigdomsproblemer og deres familier kan delta i kultur- og fritidsaktiviteter
* barn og ungdom berørt av fattigdomsproblemer og deres familier kan delta i ferieaktiviteter
* barn og ungdom berørt av fattigdomsproblemer kan delta på på alternative mestringsarenaer

Tilskudd prioriteres ikke til:

* eksisterende virksomhet. Det vil si at bevilgningen ikke skal gå til å finansiere lovpålagte eller eksisterende tilbud eller stillinger
* tiltak av behandlende karakter, samt aktiviteter av individuell karakter
* tiltak som inngår i skolefritidsordningen ordinære virksomhet, som skal dekkes gjennom skolenes budsjetter
* tiltak der tilskuddsmidlene skal gå til å dekke medlemsavgifter
* tiltak som er drevet på forretningsmessig basis
* rene utviklings- og samordningstiltak, samt stillinger til kompetanseheving og utviklingsarbeid i NAV
* tiltak med liten grad av aktivitet/tilbud til målgruppen
* tiltak hvor det forekommer direkte utbetalinger til bruker

**Søknadsfrist for tilskuddsordningen er 13. desember**, og søknadsskjema finner du her:

<https://www.bufdir.no/Tilskudd/Soke_om_tilskudd/Barn_og_ungdom/lavinntekt/>